Előterjesztés száma: 252 /2024.
ELŐTERJESZTÉS
a Képviselő-testület
2024. december hónap 12. napján tartandó rendes ülésére
	Előterjesztés tárgya:
	Döntés a Fóti Közszolgáltató Nonprofit Kft. eszköz vásárlásáról és eszközeladásairól

	Előterjesztő:
	Merkwart Krisztián
polgármester
	

	Készítette:
	Bajnok Zsolt - Fóti Közszolgáltató Nonprofit Kft.
	

	Törvényességért felelős:
	Zámodics Péter
 jegyző
	

	Szakmai szempontból ellenőrizte:
	Bolyós Ildikó 
városüzemeltetési osztályvezető
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
jogtanácsos 
	

	Tárgyalja:
	 PB, VKB

	Egyeztetve, tájékoztatva:
	Bajnok Zsolt - Fóti Közszolgáltató Nonprofit Kft. ügyvezető


	Javasolt meghívott:
	Bajnok Zsolt - Fóti Közszolgáltató Nonprofit Kft. ügyvezető


	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

A Fóti Közszolgáltató Nonprofit Kft. (továbbiakban: Kft) Fót Város Önkormányzatának 100%-os tulajdonú gazdasági társasága, aminek alapvető működését a Kft. alapító okirata szabályozza. Ezen alapító okirat a Képviselő-testület hatáskörébe utalja a Kft. jegyzett tőkéjének 30%-át (3,3 millió Ft) meghaladó értékű tárgyi eszköz beszerzés jóváhagyását és a jegyzett tőke 10%-át (1,1 millió Ft) meghaladó könyv szerinti értékű vagyonelem értékesítésének jóváhagyását. 

II. A döntéshez szükséges információk, tájékoztatások:
[bookmark: _Hlk20984187]
Fót Város Önkormányzatának Képviselő-testületének döntése alapján a Kft. élére 2024. október 25. napjától új ügyvezető került kinevezésre. A költségek és elvégzett feladatok áttekintése során felmerült egy emelőkosaras autó beszerzésének igénye, mivel a Kft. az emelőkosaras fakivágás és a karácsonyi díszkivilágítás kihelyezése és leszedése során is sok munkaórányit bérel ilyen típusú gépjárművet. 
Jelenleg használtan nettó 9 millió Ft-ért lehet vásárolni egy 12-20 méter emelőmagasságú emelőkosaras járművet.  A jármű bekerülési értéke várhatóan 3-4 év alatt térül meg. A Kft. munkavállalójával az emelőkosaras szerkezet kezeléséhez szükséges képzést elvégeztetjük. 

Fentiek alapján az alábbi határozati javaslatot terjesztem a Tisztelt Képviselő-testület elé:

III. Határozati javaslat:
…/2024.(XII.12.) KT-határozat

Fót Város Önkormányzat Képviselő-testülete engedélyezi a Fóti Közszolgáltató Közhasznú Nonprofit Kft-nek használt emelőkosaras gépjármű vásárlását, maximum nettó 9 millió Ft összegben, úgy, hogy a beszerzést a Fóti Közszolgáltató Közhasznú Nonprofit Kft hatályos Beszerzési és Versenyeztetési Szabályzata alapján kell lefolytatni.

Felelős: polgármester	
Határidő: azonnal 


Jogszabályi hivatkozás: 

· Fót Város Önkormányzat Képviselő-testületének 14/2024.(X.8.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról

2

